דרגון בול (זיכיון מדיה)

דרגון בול (ביפנית: ドラゴンボール) הוא זיכיון מדיה יפני שנוצר על ידי אקירה טוריאמה בשנת 1984. המאנגה הראשונה בזיכיון, שנכתבה ואוירה על ידי טוריאמה, הופיעה במגזין שונאן ג'אמפ מדי שבוע בין השנים 1986 ל-1995. דרגון בול נוצר בהשראת הרומן הקלאסי הסיני "המסע למערב" שיצא במאה ה-16, ובין השאר גם בהשראת סרטי אמנויות לחימה מהונג קונג וסרטים אמריקאים כמו "קינג קונג" ומערבונים.

הסדרה עוקבת אחר הרפתקאותיו של הגיבור סון גוקו, מילדותו ועד לבגרותו. סון מתאמן באמנויות לחימה וחוקר את העולם בחיפוש אחר שבעת הכדורים המכונים "כדורי הדרגון בול", אשר מסוגלים לזמן דרקון המגשים משאלות. לאורך המסע שלו, גוקו פוגש חברים חדשים ולוקח חלק בקרבות נגד נבלים רבים, שרבים מהם גם מחפשים את כדורי הדרקון. חלק מהנבלים לבסוף נהפכים לחבריו ומצטרפים לחיפושיו ולהרפתקאותיו.

על בסיס המאנגה של טוריאמה נוצרו שתי סדרות אנימה על ידי אולפני טואי אנימציה - "דרגון בול" ו"דרגון בול Z", אשר שתיהן שודרו ביפן בין השנים 1986 ל-1996. בנוסף, האולפן פיתח 20 סרטי אנימציה וארבעה ספיישלים טלוויזיוניים, וכן שלוש סדרות ההמשך - "דרגון בול GT" (1996–1997) ו"דרגון בול סופר" (2015–2018). לאורך השנים פיתחו מספר חברות סוגים שונים של סחורה המבוססת על הסדרה בהם קלפי אספנים, בובות, ומספר גדול של משחקי וידאו לקונסולות השונות. דרגון בול הוא אחד מהזיכיונות הריווחיים ביותר בכל הזמנים, והוא אפילו עובד לסרט לייב-אקשן אמריקאי ב-2009 בשם "דרגון בול - אבולוציה".
מאז השקת הזיכיון, דרגון בול הפך לאחת מסדרות המאנגה והאנימה המצליחות ביותר בכל הזמנים, כאשר המאנגה נמכרת בלמעלה מ-40 מדינות ברחבי העולם והאנימה משודרת במעל ל-80 מדינות ברחבי העולם. יותר מ-160 מיליון עותקים של המאנגה, אשר כוללת 42 כרכים, נמכרו ביפן. בסביבות כ־250–300 מיליון עותקים נמכרו ברחבי העולם - מה שהופך את דרגון בול לסדרת המאנגה השלישית ברווחיותה בעולם וזיכיון המדיה ה-15 בעולם ברווחיותו. דרגון בול נחשב לאחת מסדרות המאנגה המשפיעות ביותר בכל הזמנים, כאשר אמני מאנגה רבים ציינו בעשורים האחרונים שדרגון בול שימש כמקור השראה ליצירות שלהם שכיום פופולריים.

המדיות בזיכיון

מאנגה
סדרת המאנגה נכתבה ואוירה על ידי אקירה טוריאמה. הסדרה פורסמה לראשונה בשנת 1984 במגזין "Weekly Shōnen Jump" של חברת ההוצאה לאור היפנית Shueisha, והסתיימה ב-1995. בין השנים 1985–1995 פורסמו 519 הפרקים של הסדרה, ואוגדו לכ-42 כרכים. בשנת 2003 יצאה גרסה מחודשת ומצומצמת של הכרכים אשר הכילה 34 מהם, וכללה סיום שונה, עטיפות חדשות ואיורים בצבע. טוריאמה יצר בהמשך גם סדרת מאנגה קצרה בשם "Neko Majin" אשר היוותה פרודיה על הסדרה בעלת אותו שם. בסדרה הפרודית, מגלים שלפריזה יש בן בשם קוריזה.

הגרסה האנגלית של המאנגה תורגמה על ידי חברת Viz Media.

בשנת 2006, טוריאמה והיוצר של סדרת המאנגה "וואן פיס" אייצ'ירו אודה, חברו על מנת ליצור פרק יחיד בו מככבות הדמויות משתי הסדרות. הפרק אשר נקרא "Cross Epoch" יצא באותה שנה במגזין "Weekly Shōnen Jump".

בעקבות הצלחת הסרטים החדשים של דרגון בול: קרב האלים ותחייתו של פריזה, המנגה של דרגון בול הצליחה אף היא. בתחילה יצא קומיקס אנימה לסרט תחייתו של פריזה, ו בשנת 2015, לאחר יציאת הסדרה החדשה דרגון בול סופר, יצא קומיקס אנימה נוסף.

סדרות וסרטי אנימה

דרגון בול 

סרטים

ארבעה סרטים המבוססים על הסדרה המקורית יצאו עד כה.

דרגון בול Z

סדרת ההמשך ממשיכה מהמקום בו עלילת הסדרה הקודמת הסתיימה, ומכסה את עלילת 26 הכרכים האחרונים של המאנגה. הסדרה, בת 291 הפרקים שודרה לראשונה ביפן בערוץ Fuji TV בין השנים 1989–1996.

סרטים

ספיישלים טלוויזיוניים

במקביל לסדרות וסרטי האנימה, יצאו כחמישה ספיישלים טלוויזיוניים המבוססים על הדמויות מהסדרה.

דרגון בול GT

הסדרה שודרה בין השנים 1996–1997. בניגוד לשתי הסדרות הקודמות בזיכיון, הסדרה "דרגון בול GT" אינה עיבוד של המאנגה שיצר אקירה טוריאמה, אלא סדרת-המשך ל"דרגון בול Z" עם עלילה מקורית משלה תוך כדי שימוש בדמויות מאותו היקום.
לסדרה יצא גם ספיישל טלוויזיוני בשם "מורשתו של גיבור", המתרחש 100 שנים אל תוך העתיד. פאן היא האדם האחרון שעדיין בת החיים מלוחמי ה-Z. היא מאמנת את נכדה גוקו ג'וניור הביישן, וכאשר היא חולה במחלה קשה, גוקו הצעיר יוצא לחפש את הדרגון בול כדי לבקש מהדרקון שנרון שתבריא.

דרגון בול Kai
בשנת 2009 הודיעו אולפני טואי אנימציה שהם מתכוונים לערוך מחדש את פרקי דרגון בול Z לשידור במסגרת חגיגות יום השנה ה-20 של הסדרה. הסדרה המחודשת עלתה לשידור ב-5 באפריל 2009, בשם "Dragon Ball Kai", כאשר הפרקים נערכו מחדש והותאמו לאיכות ה-HDTV והכילו קטעי פתיחה וסיום חדשים. כמו כן, הפרקים נערכו מחדש כשחלקים נרחבים מהעלילה המקורית הושמטו בניסיון להפוך את עלילת הסדרה לנאמנה יותר ככל האפשר לעלילת סדרת המאנגה, וכתוצאה מכך אמורה להתקדם מהר יותר. לפיכך, היא נחשבת סדרה "חדשה" אשר נוצרה על בסיס סדרת דרגון בול Z המקורית.

לדרגון בול Kai היו בסך הכל 97 פרקים (לעומת דרגון בול Z שלה היו 291 פרקים בגרסה הלא מצונזרת), וסיומה היה בסופה של סאגת סל (ולא כמו בסדרה המקורית, שהסתיימה אחרי הפיכתו לטוב של מאג'ין בו). פרק אקסטרה שהיה אמור לחתום את הסדרה שודר זמן קצר לאחר הצונאמי שתקף את יפן במרץ 2011.
לאחרונה הוחלט להמשיך את הסדרה עד לנקודת הסיום שלה ולכלול בה גם את סיפור בו. בנובמבר 2013 יצאה הודעה רשמית מאת המדובב האמריקאי של גוקו, כי הוא מקליט את השורות שלו לסאגת בו של קאי. העונה הנוספת שודרה ביפן.

דרגון בול סופר

17 שנה לאחר סיום הסדרה "דרגון בול GT" ב-1996, יצא הסרט ה-14 של הסדרה - "קרב האלים", ובו נרמז כי יש לסדרה עוד לאן להתקדם. בירוס אמר לגוקו לאחר הקרב ביניהם שישנם 12 יקומים, ולכל יקום אל הרס משלו. בנוסף בסרט נחשפה צורת ה"סופר סאיין האל" (Super Saiyan God), אשר מבטלת את הסופר סאיין 4 שהוצג בעונת GT.
כל אלה הם כנראה רמזים לכך שאקירה טוריאמה, היוצר המקורי של הסדרה, יצר את "קרב האלים" כפרולוג לסדרת המשך שהוא כותב לזיכיון הדרגון בול, לא היה ידוע עד שב־28 באפריל בשנת 2015 הכריזו יוצרי הסדרה על סדרת המשך לדרגון בול שתתקיים מספר שנים לאחר הבסת קיד בו. ככל הנראה תתבטל עונת GT, שהופקה בידי החברה של טוריאמה על סמך סקיצות שלו. טוריאמה, שלא רצה שיזכרו אותו רק כ"זה שעשה את דרגון בול", רצה להתפנות לפרויקטים אחרים, ולכן עזב את הסדרה בזמנו. הסדרה החדשה החלה להיות משודרת מ-5 ביולי 2015 ביפן. הסדרה החלה כ-6 חודשים לאחר הבסת קיד בוו, ומציגה עלילה שתשלב גם את קרב האלים, ותחייתו של פריזה בתוכה, עם אלמנטים חדשים וטורניר העוצמה. הסדרה שודרה ביפן בערוץ Fuji TV בין השנים 2015–2018.

סרטים

סרטי לייב אקשן

בשנת 1990 יצא לאקרנים סרט הלייב אקשן הראשון שהוקדש לסדרה, אשר יצא בלעדית בקוריאה הדרומית.

הסרט הבא אחריו, הוא עיבוד קולנועי סיני לסרט הראשון של סדרת האנימה הראשונה בשם "Dragon Ball: The Magic Begins" (בסינית: 新七龍珠 xīn qī lóng zhū, באנגלית: New Seven Dragon Ball), אשר יצא ב-1991 בטייוואן ושודר בישראל תחת השם "פנינת הדרקון". עלילת הסרט מתמקדת בקבוצת לוחמים המונהגים על ידי גוקו, אשר מנסים למנוע מהמלך הורן להשתמש בכדורי הדרקון על מנת להשתלט על העולם.

ב-2009 יצא לאקרנים עיבוד קולנועי שלישי לסדרה, "דרגון בול - אבולוציה", אשר הופק על ידי אולפני פוקס המאה ה-20. סרט זה נכשל וקיבל ביקורות גרועות מאוד בקרב מעריצים. התחושה הייתה שיוצרי הסרט
לא מכירים בכלל את הזיכיון,
וסתם פיזרו רנדומלית בסרט
כל מיני מושגים ושמות מהסדרה ומסדרות
אחרות. האופי
של רוב הדמויות,
בפרט גוקו,
שונה לבלי היכר,
וזה הגיע לרמה כזאת שטוריאמה
עצמו התערב בוויכוח,
ביקש להתייחס לסרט כאל
"יקום
מקביל", ובהמשך
התוודה שאת הסרט "קרב
האלים" הוא
עשה כנקמה על הסרט הכל-כך
גרוע הזה.”קרב
האלים" הצליח
כל-כך
שבעקבותיו נוצר הסרט תחייתו של פריז שהצליח גם הוא והוביל להמשך הסדרה על המסך,
כך שבדיעבד "דרגון
בול אבולוציה"
דווקא עזר לזיכיון להתפתח.

בשנת 2015 יצא חלק קצר מעיבוד קולנועי שנקרא "אור של תקווה" (Light Of Hope) שנוצר על ידי מעריצים, והוא מציג את ההיסטוריה של טראנקס בצורה מציאותית.

שינויי צורה 
"שינוי צורה" בדרגון בול הוא מצב בו הלוחם משנה את צורתו ובכך מגדיל את מהירותו או את עוצמתו הפיזית.

סאיינים 
 אוזארו - כשסאיינים בעלי זנב מסתכלים על ירח מלא הם הופכים לקוף ענק שנקרא אוזארו וכוחם מוכפל בעשר. הצורה הזו מותנית בכך שיש למשתמש זנב והוא מסתכל על ירח מלא, כך שאפשר לגרום לאוזארו להפוך חזרה לצורה הרגילה שלו בכך שחותכים לו את הזנב. הדרך השנייה היא לפוצץ את הירח. בדרגון בול זי וג'יטה הציג טכניקה המסוגלת ליצור ירח מזויף.
אוזארו פנימי - צורה שהופיעה בסרט דרגון בול סופר: ברולי. מצב שבו יש למשתמש יש את כוחו של האוזארו מבלי לשנות צורה לקוף. נכון לעכשיו ברולי הוא היחיד שהשיג את הטרנספורמציה, צורה זאת מאופיינת בעיניים צהובות ובגוף שרירי במיוחד.
אוזארו מוזהב - הצורה הזאת נראתה רק בסדרה דרגון בול GT ולכן היא לא נחשבת כקאנון (חלק מהעלילה המקורית). כשמתפתחים לאוזארו מוזהב ומשתלטים על הצורה מקבלים את צורת הסופר סאייה 4. האוזארו המוזהב נחשב לחזק יותר מסופר סאייה 3.
 סופר סאייה - הצורה השנייה של הסאיינים, מכפילה את הכוח פי 50. צורת הסופר סאייה מאופיינת בשיער זהוב קוצני ועיניים ירוקות. גוקו היה הראשון שהצליח להגיע לצורה הזו. סאיינים נוספים שהגיעו אליה הם: וג'יטה, גוהאן, גוטן, טראנקס, גוקו בלאק (על פי המאנגה), קאבה, קוליפולה וקייל. טוריאמה חשף שבשביל להגיעה לצורה הזאת צריך תאי S (סאייה). ככל שהסאייני יותר טהור לב ויש פחות מחשבות רעות בראשו ככה כמות תאי הS עולה. ככל שיש יותר תאי S ככה קל יותר להשיג את הצורה. הצורה נקראת בקצרה: SSJ.
 סופר סאייה מזויף - צורה זו מאופיינת בהילה כתומה ועיניים ללא אישונים, דבר המעיד על אי שפיות. היא אינה מחזיקה זמן רב. נראתה רק פעם אחת בסרט לורד סלאג. גוקו נלחם והצליח לגבור על לורד סלאג רק כאשר הפך לסופר סאיין המזויף. צורה זאת אינה חלק מהקאנון.
סופר סאייה רמה ב' - השלב הבא של הסופר סאייה מתעלה על הסופר סאייה הרגיל מכל בחינה. מאופיינת בשיער קצת יותר ארוך ויותר שרירים. ניתן להשיג את הצורה רק על ידי אימונים. וג'יטה הגיע ראשון לצורה הזו, לה הוא קרה סופר וג'יטה, וגם טראנקס וגוקו מסוגלים להשתמש בצורה. 
סופר סאייה רמה ג'/אולטרה סופר סאייה - מאופיינת בגוף שרירי מאוד ושיער פרוע. לשינוי הצורה הזה יש כמויות אדירות של כוח פיזי אבל מעט מאוד מהירות, טראנקס היה הראשון שהשתמש בצורה הזו בקרב שלו נגד סל המושלם, אך נאמר שוג'יטה גם השיג את הצורה הזו, בנוסף גם גוקו וסל הדגימו את השימוש שלהם בצורה.
סופר סאייה מושלם - צורה שממשת את מלוא הפוטנציאל של הצורה. וכנראה הכי חזק שהסופר סאייה הראשון יכול להגיע אליו צורה זאת שימושית מאוד כיוון שהיא בקושי מבזבזת אנרגיה ואפשר להשתמש בה במשך ימים בלי לעצור, גוקו וגוהאן השיגו את הצורה אחרי האימונים שלהם בחדר הזמן והנשמה.
 סופר סאייה 2 - הצורה השנייה של הסופר סאייה והיא הצורה שבקרבות בכוח חלש יותר הכי יעילה כי היא חזקה ומבזבזת מעט אנרגיה יחסית לכוחה, מכפילה את הכוח פי 100. מאופיינת בשיער קוצני ומבריק יותר מסופר סאיין. ובברקים סביב המשתמש גוהאן היה הראשון שהגיע לצורה הזו. הצורה נקראת בקצרה: SSJ2.
 סופר סאייה 3 - הצורה השלישית של הסייאנים, מכפילה את הכוח פי 400. צורה זו מאופיינת בשיער ארוך מאוד המגיע עד לברכיים, בעלת אישונים כחולים וחסרת גבות. הצורה הזו מבזבזת הרבה אנרגיה ואת הצורה הזו רק שני סאיינים הצליחו להשיג: גוקו וגוטנקס. הצורה נקראת בקצרה: SSJ3.
 סופר סאייה 4 - צורה שנראתה בדרגון בול GT ולכן היא לא נחשבת כחלק מהעלילה המקורית של הסדרה. מאופיינת בפרווה אדומה מסביב לבית החזה ושיער שחור ארוך. את הצורה הזאת אפשר להשיג רק כאשר הופכים לאוזארו המוזהב ומשתלטים על הכוח שלו. הצורה נקראת בקצרה: SSJ4.
 סופר סאייה אל - הצורה הראשונה אשר הצליחה להתקרב לכוחם של האלים. מאופיינת בגוף רזה ושיער אדום. הראשון שהשיג את הצורה הזאת היה סאייני עתיק בשם יאמושי. יאמושי היה סאייני טהור לב ומרד בשאר הסאיינים הרשעים ביחד עם חמשת חבריו. שהסאיינים הרשעים דחקו את יאמושי לפינה יאמושי וחבריו ביצעו את הטקס להפיכה לסופר סאייה אל. אבל יאמושי לא ידע לשלוט בצורה הזאת ומת על ידי עצמו. אחרי הרבה שנים הנשמה של יאמושי הגיעה לחלום של בירוס (אל ההרס של יקום 7) אחרי זה בירוס החל לחפש את הסופר סאייה אל. כדי להשיגה צריך לבצע טקס שמשתתפים בו 6 סאיינים טהורי לב, כאשר 5 סאיינים מעבירים את כוחם לסאייני השישי והוא מקבל את צורת הסופר סאיין אל. לא יודעים איך וג'יטה השיג את הכוח הזה, אבל גם וג'יטה הצליח להתפתח לסופר סאיין אל. הסאיינים היחידים שהשיגו זאת הם: גוקו ווג'יטה.
 סופר סאייה בלו - צורה זו היא סופר סאייה אל עם הכוח של סופר סאייה. ולכן יש הקוראים לה SSGSS שפירושו: Super Saiyan God Super Saiyan. צורה זו מאופיינת בשיער ובהילה כחולים בהירים, וכוח המתחרה בכוחם של האלים. כדי להשיג צורה זו צריך להפוך לסופר סאייה אל בייחד עם סופר סאייה הסאיינים ובצורה זו השתמש גוקו בליווי קאיוקן {בעברית מתקפת קאיו} וכך הכפיל כוחו. והיחידים שהגיעו להתפתחות זו הם גוקו ווג'יטה.
 סופר סאייה רוז - צורה זו היא הצורה המקבילה לסופר סאיין בלו (הצורה האפלה של סופר סאיין בלו) ולכן היא גם שווה בכוחה לסופר סאיין בלו. צורה זו זהה במראה לסופר סאיין בלו רק בעלת הילה ורודה וסגולה. ניתן להשיג את הצורה בעזרת העובדה שיש שהמשתמש הוא אל בעצמו בנוסף לגוד קי. היחיד שהשיג את הצורה הזו הוא גוקו בלאק.
 אולטימייט - צורה המאופיינת בשיער זוהר. בצורה הזאת כל הפוטנציאל של המשתמש מנוצלת. עד כה רק גוהאן השיג אותה לאחר שקאיו הקשיש נתן לו אותה. הצורה מתעלה בכוחה על סופר סאיין 3.
 סופר סאייה רייג' - צורה זו ניתנת להשגה רק על ידי התפרצות של כעס עצום ברגע אחד. התפתחות זו מאופיינת בשער צהוב עומד, הילה כחולה ומסביבה הילה צהובה, ניתן גם להשתמש בגוד קי בשינוי צורה הזה. הסאיין שהשיג את הצורה הזו הא טראנקס העתידי. 
 הסופר סאייה האגדי - צורה זו מאופיינת בגוף שרירי ומנופח ושיער ירוק עומד וללא אישונים, מה שמראה על איבוד השפיות. בנוסף לכך ניתן רק להיוולד עם השינוי צורה הזה, היחידים שקיבלו את הצורה הזו, הם קייל מיקום מספר 6, וברולי, שנכנס לקאנון בסרט דרגון בול סופר: ברולי.
סופר סאייה האגדי בשליטה - כוח כמעט כמו של הסופר סאיין האגדי, אך עם שליטה וידיעה מלאים על כל מעשיו של המשתמש בה. מאופיינת בגוף שרירי אך הרבה פחות מבסופר סאיין האגדי, שיער ירוק קצר יותר מבסופר סאיין האגדי, ועיניים עם אישונים ירוקים. לצורה זו הגיעה רק קייל, הסאיינית מיקום 6, לאחר שהגיעה לצורת הסופר סאיין האגדי, וקוליפולה הרגיעה אותה, וכך קיבלה שליטה מלאה על כוחה.
 סופר סאייה בלו מפותח (אבולושן) - הצורה שנמצאת מעבר לגבולות הכוח של סופר סאיין בלו. מאופיינת בשיער כהה ובוהק יותר, הילה כהה יותר והיא חזקה ומהירה יותר ואומרים שזה בעצם הסופר סאיה בלו במאה אחוז כוח והיחיד שהשיג את הצורה הוא וג'יטה כאשר התעלה על גבולותיו בקרב נגד ג'ירן.
 אולטרה אינסטינקט אומן - טכניקה נדירה ומתקדמת מאוד. (כנראה הטכניקה החזקה ביותר בכל 12 היקומים) ידועה לשמצה בקרב האלים היות שאפילו להם קשה מאוד לשלוט בה. המשתמשים בטכניקה הזו יכולים להתחמק מכל סכנה שהיא, משום שגופם זז באופן עצמאי ומנותק לגמרי מהמוח, וזו הסיבה למה צורה זו היא מהירה כל כך, הגוף לא מבזבז זמן בלשלוח אותות דרך מערכת העצבים, אלא מגיב לסכנה באופן עצמאי ומיידי. אך אפילו לאחר שלוחם מצליח לשלוט על הטכניקה הזו, קשה מאוד להתמחות בה, משום שאפילו בזמן השימוש בה הלוחם חושב על מתקפותיו, דבר המאט את זמן הפעולה ופוגע ביעילותה של הטכניקה. היחידים שהשיגו אותה בסדרה הם גוקו בירוס המלאכים ומורו (לאחר שהעתיק את יכולותיו של מירוס). מאופיינת בהילה כחולה-כסופה, ועיניים כסופות.
 אולטרה אינסטינקט מושלם (מאסטרד אולטרה אינסטינקט) - הגרסה המושלמת של אולטרה אינסטינקט אומן, ניתן להשיגה רק לאחר התמחות ושליטה מוחלטת באולטרה אינסטינקט. במצב זה, יכולות התקיפה וההתחמקות של הלוחם הן אופטימליות, ניתן להתחמק מכל סכנה שהיא ולתקוף בצורה היעילה והמהירה ביותר. בניגוד לסופר סאייה משיגים את הצורה הזאת רק שהמשתמש נרגע במצבי לחץ. אם בן תמותה משתמש בטכניקה יותר מידי מבלי להתאמן עליה מופיעים מין ברקים שחורים והמשתמש יוצא מהטכניקה בכוח. הצורה הזאת מאופיינת בשיער לבן/כסוף ובעיינים כסופות,
 ביסט (חיה) - מצב בו כל הפוטנציאל הכוחני של המשתמש משוחרר. גוהאן השיג את הצורה הזו בסרט דרגון בול סופר: סופר הירו בקרב שלו נגד סל מקס, צורה זו נחשבת לחזקה ביותר עד כה.
 אולטרה אגו - צורה שמשומשת על ידי אלי ההרס, והיא בעצם מחזקת את המשתמש עם כל נזק שהיא מקבל, כך שהיא למעשה צורה הדומה לזנקאי בוסט, כדי להשיג את הצורה, על המשתמש להיות רגוע ולהשלים בצורה מוחלטת שהוא בעצם מקור ההרס. הצורה נראתה לראשונה כאשר וג'יטה נפצע קשה נגד גרנולה. (הצורה הוצגה במנגה בלבד).
 אולטרה אינסטינקט אמיתי - אחרי שוויס לימד את גוקו לשלוט באולטרה אינסטינקט מאסטרד, וויס הסביר לגוקו שהוא צריך למצוא את הגרסה שלו לאולטרה אינסטינקט, בעזרת שילוב הרוגע שמצריכה צורת האולטרה אינסטינקט ביחד עם הכעס שמצריך את גוקו לשנות צורה לסופר סאייה. ולאחר שגז הביס את גרנולה ווג'יטה, גוקו הצליח למצוא את השילוב הזה והשיג את צורת האולטרה אינסטינקט האמיתי שבתוכו, שחזק בהרבה מאולטרה אינסטינקט מושלם. השיגו את הצורה: כל המלאכים, חלק מאלי ההרס וגוקו. (הצורה הוצגה במנגה בלבד).

הגזע של פריזה 
 גולדן - גולדן היא צורה שניתנת להשגה אך ורק על ידי בני קולד, והיא שווה בכוחה לסופר סאיין בלו. ניתן להשיג אותה על ידי המון אימונים לדוגמה פריזה (היחידי שהשיג עד כה את הצורה) התאמן 4 חודשים כדי להשיג אותה.
 בלאק - בלאק היא צורה יותר חזקה מגולדן אשר צריך להתאמן 10 שנים לפחות כדי להגיע אליה.

אחר 
 באף - שינוי צורה המנפח את השרירים והופך את הלוחם לחזק יותר. רק מאסטר רושי השיג את הצורה הזאת.
 ענקיות - סופר נאמקים יכולים להפוך את עצמם לענקיים כפי שעשה לורד סלאג בסרט שלו.
 קאיוקן - קאיוקן (בעברית: מתקפת קאיו) היא מתקפה שגוקו למד אצל המלך קאיו הצפוני לאחר מותו בסאגת הסאיינים. היא נראתה לראשונה על ידו בקרב נגד נאפה ווג'יטה. מתקפת הקאיוקן החזקה ביותר עד כה היא כפול 20

מיזוגים 
 עגילי הפוטרה-
עגילי הפוטרה נענדים על ידי אלי הקאיושין במגוון צבעים שונים. כאשר לוחם אחד לובש אותם, הם ישמשו כעגילים רגילים לגמרי, אך ברגע שאותו הלוחם יוריד אחד מהם וייתן למישהו אחר לענוד אותו בצד הנגדי, שני הלוחמים יימשכו זה לזה במהירות, וברגע שיפגעו אחד בשני הם יתמזגו לישות אחת חדשה לגמרי וחזקה בהרבה משני הלוחמים שכהם בנפרד. ממיזוג עגילי הפוטרה נולד בעצם גוף חדש, לדוגמה: מגוקו ווג'יטה נולד- ווג'יטו, ומקייל וקוליפולה נוצרה- קפולה.
הכוח של הגוף החדש שווה לכוח של אחד כפול הכוח של השני.

 ריקוד מיזוג-
שני אנשים המבצעים ריקוד מסוים שבסיומו הם מצמידים את האצבעות זה של זה, ונוצר כדור אור מאצבעותיהם. וממנו נולד גוף חדש. לדוגמה: מגוקו ווג'יטה נולד גוג'יטה.
הכוח של הגוף החדש שווה לכוח של אחד כפול הכוח של השני.

מיזוג נאמקים - הנאמקים מסוגלים להתמזג כמה פעמים שהם רוצים אבל הנאמקי יישאר אותו דבר אחרי המיזוג רק חזק יותר,

כל המיזוגים לפי הסדר (בלי פילרים)

פיקולו+נייל - אחרי שפיקולו קם לתחייה ושוגר לנאמק הוא מצא את נייל הלוחם החזק ביותר בנאמק שוכב פצועה על האדמה. אחרי שיחה קצרה נייל מיזג את עצמו אל פיקולו. וכך פיקולו הפך לסופר נאמקי כוחו של פיקולו עלה בהרבה והוא אפילו התעלה על כוחו של צורתו השנייה של פריזה,

פיקולו+קאמי - כדי להילחם באנדרואידים פיקולו היה צריך להתמזג עם קאמי. אחרי המיזוג כל רוע הלב שהיה לו נעלם וכוחו השתווה לאנדרואיד 17,

סל החצי מושלם - אחרי שסל הצליח לשאוב את 17 הוא השתנה עכשיו יש לו ספתיים ורגליים דמויות נעליים הוא התחזק הביס את טינשנהאן ואת 16 ויצא לחפש את 18,

סל המושלם - אחרי ששאב את 18 סל כבר היה נראה הרבה יותר אנושי. הוא נהיה כל כך חזק שהוא התעלה על כל לוחמי הזי מלבד סופר סאייה 2 גוהאן,

בו הדרומי - לצורה הזאת קיד בו הגיעה לאחר ששאב את הקאיו שין הדרומי בצורה הזאת המראה של בו יותר שרירי,

בו השמן - אחרי ששאב את הקאיושין הדרומי בו שאב את הקאיושין העליון דבר שהפך אותו לשמן ותמים.

סופר בו - שילוב של בו הרע ובו השמן. יותר חזק ויותר מרושע גבוה בעל עיינים שחורות,

גוטנקס - גוטן וטראנקס השתמשו בריקוד המיזוג כדי להביס את סופר בו הלוחם שיצא הוא גוטנקס. בעל קשת רחבה של טכניקות מטופשות החזקה מבניהם היא רוחות הקאמיקאזה רוחות שמתפוצצות במגע. יכול להפוך לסופר סאייה 1 ו3 ולעשות קהמהאמהא,

קאיו הקשיש - מיזג של קאיושין ומכשפה

בוטנקס - סופר בולאחר ששאב את גוטנקס ופיקולו כדי להילחם בגוהאן. מסוגל להשתמש בטכניקות של גוטנקס ופיקולו,

קיביטו שין - מיזוג של קיביטו ושין יכול לרפא ולהשתגר.

ביקולו - אחרי שהמיזוג של גוטנקס נגמר בוטנקס הפך לביקולו. השילוב של גוטן טראנקס ופיקולו בצורה הזאת בו חלש יותר,

בוהאן - בו אחרי ששאב את גוהאן הגרסה הכי חזקה של בו אי פעם,

וג'יטו (דרגון בול זי) - הדמות החזקה ביותר בדרגון בול זי. דומה המראה שלו דומה בו זמנית גם לגוקו וגם לוג'יטה. לוג'יטו יש אישיות מאוד שחצנית. ראו אותו רק בצורה הרגילה ובסופר סאייה אך כנראה שהוא מסוגל להפוך גם לסופר סאייה 2 או אפילו 3. היה כל כך חזק שאפילו בתור סוכריית קפה הוא היה יותר חזק מבוהאן. המתקפות שלו הן ביג באנג קמהאמהא מתקפה שמשלבת בין הביג באנג והקמהאמהא. וחרב קי ארוכה וחזקה,

זמאסו/זמאס הממוזג - המיזוג של זמאס וגוקו בלאק יצר את זמאס הממוזג. מנגה:גוקו השיג שלב מתקדם של הסופר סאייה בלו וניסה להילחם בזמאסו. הוא כמעט הצליח להשמיד אותו עם הקאי/הרס אבל נכשל. בעזרת חיי הנצח של זמאסו הוא אכשהו מצליח לשכפל את עצמו עשרות פעמים. עד שגוקו מזמן את זנו וזנו משמיד את ציר הזמן לחלוטין, אנימה:זמאסו נוצר אז גוקו ווג'יטה נאלצים להתמזג שוב לוג'יטו וג'יטו כמעט מנצח אך מופרד ברגע האחרון טראנקס מנסה להילחם גם אך נכשל בסוף זנו בא ומשמיד את ציר הזמן והורג את זמאסו,

וג'יטו (דרגון בול סופר ) - נוצר בפעם השנייה כדי להביס את זמאסו כמעט מביס אותו אבל המיזוג נפסק בגלל שוג'יטו השתמש ביותר מדי קי, פה וג'יטו מסוגל להפוך לסופר סאייה בלו ולבצע מתקפה חדשה בשם פיינל קמהאמהא,

קפלה/קפולה - המיזוג של קייל וקאליפלה מסוגלת לשלב את הסופר סאייה בזרקר של קייל עם הסופר סאייה 1 ו2 באנימה הפסידה לגוקו במנגה לגוהאן שהקריב את עצמו,

גוג'יטה - נוצר כדי להביס את ברולי מסוגל להפוך לס”ס 1 2 ובלו בעל קשת רחבה של מתקפות החשובה מבניהם היא מעניש הנשמות. כדור צבעוני שגוג'יטה זורק לעבר היריב,

הלוחם הממוזג של נאמק - קבוצה של נאמקים שהתמזגו כדי להביס את מורו. מתו בקלות על ידו,

מורו + 73 - אחרי שמורו נדחק לפינה על ידי וג'יטה הוא שאב את אנדרואיד 73 הוא דחק את הלוחמים לפינה נלחם עם מירוס ואילץ את גוקו להפוך למאסטר אולטרה אינסטינקט,

מורו + מירוס - מורו אחרי שהעתיק את יכולות המלאך של מירוס.

מורו + מירוס + כדור הארץ - מורו לא יכל להחזיק בגופו את יכולותיו של מירוס ולכן התמזג עם כדור הארץ,

פירושי שמות
רבים משמות הדמויות בסדרה הם משחקי מילים, מוטיב קומי חוזר ביצירותיו של אקירה טוריאמה.

עולם הסדרה

גאוגרפיה

 כדור הארץ - ב"כדור הארץ" כפי שהוא מוצג בסדרה יש שילוב של פנטזיה פרהיסטוריה וטכנולוגיה. דבר המאפשר למשל לפיראטים עתיקים להשתמש בספינה עם מנוע או לבנות רובוט שישמור על האוצר שלהם, בעולם הזה חיים דינוזאורים ומפלצות קסומות כגון בנות ים. יש חיות מואנשות ונוטלות תפקידים חשובים בחברה האנושית ואף מלך כדור הארץ בסדרה הוא כלב, ובני האדם מפתחים טכנולוגיה המשלבת מרכיבים כמו מטוסי קרב ומשחתות לצד מכוניות מרחפות, קפסולות היכולות לדחוס חפצים גדולים ואף קפסולות בגודל כף יד שהופכות למכוניות מרחפות ובתים.
 היקום - ב"יקום" כפי שהוא מוצג בסדרה, התפתחו חיים תבוניים בעולמות מקבילים רבים בנוסף לכדור הארץ, ואף הוקמו ארגונים בין-כוכביים (כמו "הצבא של פריזה"). החל משלב מסוים במאנגה, רוב הנבלים מגיעים ממקומות חיצוניים לכדור הארץ, כמו כוכב נאמק וכוכב ווג'יטה.
 המולטיוורס - בדרגון בול סופר, מתגלה כי בנוסף ליקום עליו התרחשה העלילה עד כה, קיימים עוד 11 יקומים נוספים, וגם בהם יש חיים תבוניים. בנוסף לכך, על כל יקום שולטים אלי קאיו (אלי יצירה) ואלי הרס, ומלאכים המשרתים אותם. על המולטיוורס ככללו שולטת ישות בשם "לורד זנו", לצד משרתו, מלאך הנקרא "הכוהן הגדול", כאשר כל אלי הקאיו ואלי ההרס כפופים לסמכותו של הלורד זנו. "הכוהן הגדול" אחראי למלאכים, משרתיהם של אלי ההרס.

תופעות על-טבעיות

 הדרגון בול (dragon ball) - שבעה כדורים כתומים ועליהם מספר כוכבים המציינים את מספרם. כששבעת הכדורים נאספים, ניתן לזמן את הדרקון האגדי שנרון (Shenron) ולבקש ממנו כל משאלה, אותה הוא יכול למלא בהתאם למגבלת האנרגיה שלו וכוחו לשנות המציאות. לאחר בקשת המשאלה הכדורים עפים ומתפזרים על פני מקומות אקראיים בכדור הארץ. . התפזרות הכדורים היא לשנה בלבד עד לשימוש הבא. סוגי הדרגון בול המופיעים בסדרה:
 הדרגון בול של כדור הארץ - מכדורים אלו ניתן לזמן את הדרקון "שנרון".
 הדרגון בול של נאמק - מכדורים אלו ניתן לזמן את הדרקון "פורונגה"
 הסופר דרגון בול - מכדורים אלו ניתן לזמן את הדרקון "צ'ומאגה" (נמצאים ביקומים 6ו 7)
 כדורי הדרגון בול השחורים (דרגון בול GT בלבד) - מכדורים אלו ניתן לזמן את הדרקון "סופר שנרון"
 הדרגון בול של סריאל - מכדורים אלו ניתן לזמן את הדרקון "טורנובו". מיוחדים בכך שבשונה משאר הדרגון בול האחרים שלדרגון בול של סריאל יש רק שני כדורים בעוד שלשאר יש שבעה.

 אנרגיה ("Energy", "Ki", "Power level") - לכל יצור בסדרה יש עוצמה אנרגטית (קי) . לוחמים מנוסים יכולים לשלוט באנרגיות הללו, לבצע מתקפות מבוססות אנרגיה ואף לעוף בעזרתן. ב"דרגון בול Z", "GT" ו-"סופר" מגיעים הלוחמים לרמות גבוהות של אנרגיה, עד כדי כך שביכולתם להשמיד כוכב שלם ללא מאמץ. בסוף עונת דרגון בול יוצר המלך פיקולו רעידת אדמה באמצעות האנרגיה שלו. בדרגון בול Z עוצמת האנרגיה של לוחמי ה-Z נמדדת באמצעות הסקאווטר (Scouter), מכשיר דמוי רדאר המולבש על הראש ומשמש את "הצבא של פריזה" (בו נכללים הסייאנים) ולוחמים בחלל כדי לאתר יריבים ולזהות את העוצמות האנרגטיות שלהם, ובכך לאמוד את מצבם במקרה של קרב. הסקאווטר הפסיק להופיע לאחר הבסתו של פריזה בסאגת האנדרואידים עד סאגת תחיית פריזה בדרגון בול סופר, אך לוחמי ה-Z עדיין מסוגלים לאמוד את כוחות יריביהם וידידיהם באמצעות "הרגשת" האנרגיות שלהם.
 עולם הנשמות (או עולם המתים) - מקום אליו מגיע כל אדם בסדרה לאחר מותו, שם הוא נשפט לגן עדן או לגיהנום. לוחמים חזקים וחשובים יכולים לשמור על גופם לאחר מותם ולא להפוך לנשמה, ובכך להמשיך את אימוני הלחימה שנקטעו עקב מותם.
 שינוי צורה - ללוחמים ויצורים מסוימים יש יכולת לשנות עצמם לצורה אחרת, לרוב כדי להפוך לדמות חזקה יותר. חלקם עושים זאת מרצונם החופשי (לדוגמה פריזה ובני מינו) אך לעיתים יצורים מנסים להשתלט על מישהו או לשאוב אותו כדי להשתנות לצורה הבאה (סל, בו). ויש כאלה כמו הסאיינים המשתנים בנסיבות מסוימות, כמו השינוי לקוף ענק (אוזרו) הנגרם להם ממבט במקור גלי בלאץ (Bluz Waves) המצויים באור המשתקף מהשמש דרך הירח (לכן הם משתנים בירח מלא כשהגלים חזקים מספיק). הגלים נקלטים בעיניהם, נוצרת תגובה כימית בזנב והם נעשים לקופים ענקיים. השתנות היא דבר שכיח בדרגון בול Z ומתרחשת בדרך-כלל כשדמות נמצאת על סף הפסד, ואז הופכת את הקרב לטובתה בעזרת השתנותה.

גזעים
 הסייאנים - גזע דמוי אדם מכוכב הלכת "סלט" ולאחר שהושמד עברו לכוכב "ווג'יטה". דומים באנטומיה שלהם לפרימטים, ובעלי זנב קוף בעל פרווה חומה. כשהם נחשפים לאור ירח מלא (בדומה לאנשי-זאב) הם משנים צורה לקופים ענקיים (אוזרו) בעלי פרווה בצבע זנבם (חום) עניים אדומות בוהקות ובתמורה לכך הם מאבדים כמות ניכרת של אינטליגנציה ושל מודעות עצמית עד לרמה של קוף. באימונים הם יכולים לרכוש את היכולת לבטל תופעות לוואי אלו. הסייאנים ניחנים בעמידות לכל חסרונות הזקנה למעט מוות; כדי שיוכלו להילחם זמן רב יותר (לפי דברי ווג'יטה). הם גם מקבלים התחזקות (באופן מיוחד) לאחר/בזמן החלמתם מכל פעולה קרבית/מלחמתית שהם עושים או שעושים להם/עליהם כגון: אימונים, קרב, מאמץ, נזק וכיוצא באלה. בנוסף הם בעלי יכולת להפוך למצב של "סופר-סייאן"_"Super-Saiyan": ישנם שישה סוגים של סופר-סייאן, כאשר השישי (סופר סאיין בלו) הוא השלב המתקדם ביותר (סון גוקו ווג'יטה מחזיקים בכוח של שלב שישי זה, בעוד שצאצאיהם לא מגיעים ליותר מהשני ולאחר מיזוג לשלישי). כוכב הלכת שלהם, "ווג'יטה", נכבש לאחר שהסייאנים כבשו אותו בדמותם כקופי-ענק, הרגו את אוכלוסייתו וקראו לו על שם מלכם ווג'יטה. הכוכב התפוצץ על ידי פריז עוד לפני תחילת הסדרה (משהו שמוזכר רק בדרגון בול Z), בשל חששו של פריזה שהסיאינים ימרדו בו.
 חצי סייאנים (אינם זן רשמי)  - צאצאים מעורבים של סייאנים ובני אנוש. כל הגברים שהופיעו בסדרה הצליחו בגיל מוקדם לרכוש את היכולת לשנות צורה לסופר-סייאן עם אימונים רבים. גם צאצאיהם (הנחשבים לרבע-סייאנים, שמינית-סייאנים וכו') יכולים עדיין להפוך לסופר-סייאן. חצי סייאנים חשובים בסדרה הם צאצאיהם של; גוקו: גוהאן (הבכור) וגוטן (הצעיר), ושל ווג'יטה: טראנקס (הבכור) ובולה.
 בני אנוש - הגזע הדומיננטי בכדור הארץ, יצורים חלשים בהשוואה לגזעים ולוחמים אחרים בחלל. כוחם של בני האדם הממוצעים נע מאחדות בודדות לעשרות בודדות. בעוד שישנם מספר לוחמים אנושיים (כמו מאסטר רושי, קרילין וטינשנהאן) שהצליחו להשיג עוצמה הגבוהה מזו של יתר בני האדם. עם זאת, בני האדם פיתחו טכנולוגיות רבות ועתידניות ובסדרות לא מוזכרות מלחמות בין עמים ואפילו לא מוזכרות שמות של מדינות - רמז לכך שהגזע האנושי לא נלחם בינו לבין עצמו וחי בשלום. (טינשנהאן, קרילין, יאמצ'ה, יאג'ירובה, פאינה ובולמה הם דוגמה לבני אדם).
 בעלי חיים - בסדרה הופיעו בעלי חיים אשר מדברים ומתנהלים כמו בני האדם. בעלי החיים מעורבים בחלק גדול מהחיים האנושיים על פני כדור הארץ, ואף משמשים בתפקידים בכירים בעולם הסדרה. מלך העולם בסדרה הוא כלב בעל יכולת דיבור. חלק מבעלי החיים שהופיעו הם בעלי חיים פראיים כדוגמת חיות הבר החיות בכדור הארץ שלנו. עם זאת, חלקם הניכר הופיע בתור חלק מהאספקט הקומי של הסדרה דרגון בול, אך בסדרה דרגון בול Z צומצם תפקידם בהדרגה על מנת ליצור סדרה בעלת אספקט של אקשן בלבד. בדרגון בול GT הפסיקו להופיע חיות מדברות במטרה ליצור אספקט של סדרת פעולה בלבד.
 נאמקים - בני נאמק התפתחו בכוכב הלכת נאמק וחיו שם עד להשמדתו ומאז עברו לכוכב נאמק החדש. בני נאמק הם יצורים דמויי אנוש (קרחים) ירוקים בעלי מחושים המסוגלים להאריך את זרועותיהם ולהצמיח את איבריהם מחדש בתהליך מתיש שמצריך המון אנרגיה. בגזע אין זהות מגדרית והרבייה מתרחשת על ידי הטלת ביצים מפיותיהם. למרות זאת הם מתייחסים למנהיגת הגזע שלהם כנקבה. הנאמקים הם העם שיצר את כדורי הדרקון. הם אינם אוכלים ומתקיימים משתייה בלבד ומשתילת מטעי צמחים על פני כוכבם. הם חיים בכוכב המוקף בשלוש שמשות כך שנוצר מצב שלעולם אין לילה בכוכבם, מכיוון שברגע ששמש אחת שוקעת, זורחת מיד אחריה שמש אחרת וכך הלאה. הנאמקים מונים את שנתם כשנה שאורכת 130 ימים בלבד (שהם כשליש של שנה בעלת 365 ימים), כך שכדורי הדרקון שלהם יכולים להיות מופעלים שלוש פעמים בשנה ולא רק פעם אחת כמו הכדורים שמצויים על כדור הארץ. בהשוואה ללוחמים מגזעים אחרים, הלוחמים הנאמקיים הם חלשים אך עדיין חזקים מלוחמים אנושיים. בדרגון בול Z עוצמת האנרגיה של לוחמי נאמק נאמדת בטווח שבין 1,000 לבין 3,000. לעומת זאת נייל, הלוחם הכי מנוסה של הנאמקים, היה בעל עוצמה אנרגטית של 42,000. מעטים מהנאמקים הצליחו להגיע לרמת סופר נאמק, שהם חזקים ביותר, אך הם הפכו למרושעים למעט פיקולו.
 קאיו - בני קאיו הם האלים בעולם דרגון בול הם קבוצת דמויי אדם שמורכבים משני סוגים הפחותים (קאיו) שהם 5, אחד לכל רבע ביקום (צפון דרום מזרח מערב), ואחד ששולט עליהם, ויש את העליונים (קאיושין) שהיו מהם חמישה, אחד לכל רבע יקום ואחד ששולט עליהם, כולם חוץ מהקאיושין המזרחי נהרגו על ידי קיד בו. במהלך הסדרה משוחרר מחרב ה-Z קאיושין מלפני 15 דורות- קאיושין הקשיש על ידי גוהאן וכאות תודה מחזק את גוהאן, בהמשך מתברר שיש מספר יקומים ולכל יקום יש קאיושינים, ואף אחד מהם זאמאס מיקום 10 הוא הנבל הראשי לצד בלאק בסאגת טראנקס העתידי בדרגון בול סופר
 בני קולד- בני קולד, הגזע שאליו משתייך פריזה, מכיל יצורים חוצניים מוטנטיים האוגרים בתוכם רמות כוח על-טבעיות מלידה, בנוסף ליכולת מיוחדת המקנה להם יכולת הישרדות יוצאת מן הכלל בתנאי קיצון, בין היתר הישרדות בחלל הריק ללא כל חמצן. הגזע ידוע בלוחמיו החזקים שלרוב הם רעים ומרושעים אשר רק משמידים, הם מאופיינים בכך שהם יכולים לשנות צורה כמו הסייאנים (ראו לדוגמה את פריזה וקולר), לבני קולד יש צבעים קרים כמו סגול כחול ועוד, ולכולם יש זנב. לא ידוע שום דבר על הכוכב שלהם אבל הם הוצגו כחייזרים החזקים ביותר. בכל דרגון בול מוצגים 5 מהם. פריזה, קולר (אחיו של פריזה, בסרטים בלבד), המלך קולד (אביו של פריזה), לורד צ'ילד (אביהם הקדמוני של המלך קולד פריזה וקולר), וקוריזה (הבן של פריזה אשר לא רואים אותו באנימה אלה רק במנגה)

משחקי וידאו
במשך השנים, פותחו מספר רב של משחקי וידאו לשלל מערכות וקונסולות משחק. מהמפורסמים שבהם, ניתן למנות את סדרת ה-"Budokai" וה-"Budokai Tenkaichi" לקונסולת המשחק פלייסטיישן 2 ו3 של חברת סוני.

משחקי מחשב נוספים כמו DRAGON BALL XENOVERSE שיצא בשנת 2015
DRAGON BALL XENOVERSE 2 - הוא משחק ההמשך של DRAGON BALL XENOVERSE המתאר את המשך העלילה של דרגון בול סופר
ב-9 ביוני 2017 הוכרז משחק חדש על ידי חברת Bandai Namco בשם DRAGON BALL FIGHTERZ המבוסס על הסדרה דרגון בול זי המשחק יהיה משחק בסגנון 2.5D בדומה לסדרת המשחקים Budokai ו- Burst Limit המשחק צפוי לצאת בתחילת 2018 לקונסולות PS4 ו-XBOX ONE כרגע אין תאריך מלא.

הזמנים בדרגון בול

דרגון בול- דרגון בול זי/קאי- דרגון בול סופר-דרגון בול GT

פסקולים
את הפסקול לשתי סדרות האנימה הראשונות, וכן הסרטים שנלוו להם הלחין שונסוקו קיקוצ'י, מלחין יפני מהמוערכים ביפן. את הסדרה השלישית, דרגון בול GT, וכן הסרט הרביעי של סדרת האנימה הראשונה (אשר הופק לציון 10 שנות קיום לזיכיון הסדרה) הלחין אקיהיטו טוקונאגה. את משחקי הווידאו השונים הלחינו לרוב מלחינים שונים, שהמפורסם מהם הוא קנג'י יאמאמוטו. הדיבוב העברי לסדרות, בין היתר, נאמן לגרסה היפנית שמושמע בה הפסקול היפני. לעומת זאת בדיבוב האמריקאי לאנגלית של הסדרות דרגון בול Z (החל מסאגת נאמק) ו-GT ,לעומת זאת, הפסקול שונה. הפסקול עבור הדיבוב האנגלי, כמו כן עבור הסרטים שיצאו באנגלית, הולחן על ידי ברוס פאולקונר שהוא אחד המלחינים המוערכים ביותר בתעשיית הטלוויזיה בארצות הברית. בולט במיוחד הוא הסרט השמיני של דרגון בול Z (ברולי - הסופר סאיין האגדי) שבו פאולקונר שילב בין מנגינות משלו לבין שירי הבי מטאל של להקות כגון פנטרה.

לאורך השנים, יצאו מבחר רב של פסקולים על גבי תקליטורים. חלקם כללו את הפסקול מסדרות האנימה והסרטים, ואילו האחרים הוקדשו למשחקי הווידאו השונים.

בישראל 
בישראל, הסדרות וסרטי האנימה של "דרגון בול זי" ו"דרגון בול GT" שודרו במהלך השנים 2002–2006 בערוץ הילדים, בדיבוב לעברית וגם ביפנית עם תרגום לעברית בשעות המאוחרות. הסדרה המדובבת הייתה מוגבלת לגיל 8 ומעלה, והסדרה ביפנית בתרגום לעברית הייתה מוגבלת לגיל 14 ומעלה. בנוסף, דוּבבו רוב סרטי הסדרה (של "דרגון בול" ושל "דרגון בול זי"). מ-5 באוגוסט 2015 משודרים 35 הפרקים הראשונים של הסדרה בשירות ה-VOD של רשתות הטלוויזיה yes וHOT. "דרגון בול סופר" משודרת בדיבוב לעברית בערוץ ניקלודיאון.

בישראל - רזיאל רז, האחראי על קידום הסדרה בצורה של אירועים ופעילויות נוספות למען קידום והצלחת הסדרה בישראל.

המדבבים בגרסה העברית של דרגון בול Z ו-GT היו:

קישורים חיצוניים

הערות שוליים 

דרגון בול